Kongsvingerbanen

Kongsvingerbanen er jernbanestrekningen som går mellom Lillestrøm og grensen ved Charlottenberg. På svensk side anslutter Värmlandsbanan til Laxå i Sverige.

Fakta
Banen ble åpnet til Kongsvinger 3. oktober 1862 og er Norges eldste normalsporede statsbane. Hovedbanen var rett nok åpnet som normalsporbane tidligere, men den var en privatbane frem til 1926. (Hamar-Grundsetbanen åpnet 23. juni 1862, men var smalsporet frem til 1919). Grensebanen ble åpnet i 1865 til den svenske grensen ved Charlottenberg. I 1871 ble banen klar på svensk side og Oslo tilknyttet til Stockholm med jernbane. Solørbanen til Elverum stasjon greiner av på Kongsvinger stasjon.

Banen er 114,7 km lang (fra Lillestrøm, medregnet Grensebanen) og ble elektrifisert i 1951. Hele strekningen fra Lillestrøm til Charlottenberg er på 121,7 km.Bane NOR  – Første hele bane snart fornyet (25.06.2010)

De viktigste stoppestedene langs Kongsvingerbanen er Fetsund, Sørumsand, Årnes, Skarnes og Kongsvinger.

Banen trafikkeres av:
 Vy regiontog, linje R14Rutetabell, tabell L14 , med én tur per time Asker–Oslo-Kongsvinger pluss 2 rushtidstog med stopp på alle stasjoner. (Tuen, Svingen og Bodung betjenes bare av rushtidstog). Togene kjøres hovedsakelig med Vy Type 75.
 Värmlandstrafik (operert av Vygruppens svenske datterselskap Vy Tåg AB) har togtilbud mellom Oslo S/Kongsvinger stasjon og Karlstad/Stockholm C.
 SJsRutetabell: Resplus se tabell 70 tog fra Oslo S til Stockholm C med stopp på Kongsvinger.
 Mellom Oslo og Kongsvinger kan de samme billetter brukes på alle tog.
 Banen har også gjennomgående godstrafikk som tømmertransport fra Solør.
 Tidligere gikk tog som Linx, Kungspilen og Unionsexpressen her.

Det er forslag om å bygge en ny høyhastighetsbane Lillestrøm-Arvika.https://www.oslo-sthlm.se/ Det skulle redusere banelengden til Karlstad og Stockholm med 50 km og reisetiden med 1 t 10 min. Dette bygges sannsynligvis ikke før 2030, da andre prosjekter er høyere prioritert.

Kongsvingerbanen er en av de fire norske jernbanestrekningene som er fastlagt av UNECE som internasjonal hovedtransportstrekning.

Linjekart

|}

 Kommuner 
Kongsvingerbanen betjener følgende kommuner:

FylkeKommuneAkershusLillestrømNesInnlandetSør-OdalKongsvingerEidskog

Referanser

 Litteratur 



 Eksterne lenker 
Norsk Jernbaneklubbs stasjonsdatabase - Kongsvingerbanen

Kategori:Kongsvingerbanen
Kategori:Jernbanestrekninger i Norge med persontrafikk
Kategori:Jernbanestrekninger i Akershus
Kategori:Jernbanestrekninger i Innlandet
Kategori:Jernbanestrekninger åpnet i 1862
Kategori:1862 i Norge
Kategori:Jernbanebyggverk i Lillestrøm
Kategori:Jernbanebyggverk i Nes (Akershus)
Kategori:Byggverk i Sør-Odal
Kategori:Byggverk i Kongsvinger
Kategori:Byggverk i Eidskog